Геннадий Бухарин

Геннадий Бухарин, Геннадий  Иван улы Бухарин () (1929 елның 16 марты, ТАССР, Балык Бистәсе районы, Масловка) — спортчы һәм тренер (байдарка, каноэда ишү), ССРБ атказанган спорт остасы (1958), Болгария Халык Республикасының атказанган тренеры (1972). 5 тапкыр ССРБ (1955-1959), 3 тапкыр Европа (1957-1959), 2 тапкыр дөнья (1958-1959) чемпионы, XVI Олимпия уеннарының (Мельбурн, Австралия) ике тапкыр бронза призеры (1956).

 Тәрҗемәи хәле 
180px|thumb|right|Хәрби-Диңгез флотында хезмәт иткән вакыты
1929 елның 16 мартында Татарстан АССР Балык Бистәсе районы (1927 елдан район) Масловка авылында туган. Әтисе Иван Василий улы Чулманда маякчы булып эшли, Бөек Ватан сугышында катнаша. Әнисе Павлина  (?-1936) Сталин исемендәге күмәк хуҗалыкта эшли. 1936 елда Геннадий Масловка башлангыч мәктәбенә укырга керә. Сугыш башланыр алдыннан Балык Бистәсе мәктәбенә (хәзерге Балык Бистәсенең 1нче гимназиясе) күчә, 5нче сыйныфны тәмамлагач та, әтисенә маякчы эшендә ярдәм итә башлый. Әтисен фронтка алгач, зур гаиләнеБертуган сеңелләре Людмила, Павлина, әтисенең икенче хатыны Ольгадан туган Галина, Раиса, Нина, өченче хатыны Татьянадан туган Надя исемле сеңелләре була туйдыру өчен Чулманнан балык тота. «Разнопромысловик» артелендә итек тегү остаханәсендә эшләп, беренче хезмәт хакы ала. Мәктәпне тәмамлагач, хәрби хезмәткә алалар. Хәрби-Диңгез флотында хезмәт иткәндә каноэда ишү спорты белән кызыксына, Хәрби-Диңгез флоты беренчелегендә җиңә. Армиядән соң ЦСКА спорт секциясендә шөгыльләнә (тренеры Федор Семен улы Гаврилов), ССРБ беренчелегендә катнашып җиңү яулый, ил җыелма командасына кертелә, 11 ел ил данын яклый.  Мәскәү үзәк физик тәрбия укуханәсен, тренерлар югары мәктәбен тәмамлый.

 Спорттагы уңышлары 

180px|thumb|right|Европа чемпионатында. Дуйсбург, 1959 
 1955-1959 елларда 10 000 м арада каноэда ялгыз ишү буенча 8 тапкыр ССРБ чемпионы.
 1960 елда 4х500 м арада каноэда ялгыз ишү буенча эстафетада дөнья чемпионы.
 1956 елда XVI Олимпия уеннарында (Мельбурн, Австралия) 1000 м һәм 10 000 м арада ике тапкыр бронза медаль яулый.
 1957-1959 елларда 3 тапкыр Европа чемпионы исеменә, ике көмеш медальгә лаек була.
 1958 елда Праһада 1000 м һәм 10 000 м араларда дөнья чемпионы исеме ала.

9 ел Болгариядә тренер эшендә. Аның тырышлыгы нәтиҗәсендә ил җыелмасы Олимпия уеннарында (Мюнхен) 16нчы урыннан 3нче урынга күтәрелә. Хезмәтләре өчен 4 мәртәбә Болгариянең алтын  медале белән бүләкләнә.

Мәскәүгә әйләнеп кайткач, «Водник» һәм «Динамо» спорт җәмгыятьләрендә тренер булып эшләвен дәвам итә.

 Халыкара ярышларда катнашуы
180px|thumb|right|Г.И. Бухарин сул якта. Мельбурн, 1956 
 Олимпия уеннары Еллар Урыны Медаль Ара 1956  Мельбурн () бронза  1000 м 1956  Мельбурн () бронза К-1 10 000 м Дөнья чемпионаты Еллар Урыны Медаль Ара 1958  Праһа () алтын К-1 1000 м 1958  Праһа () алтын К-1 10 000 м Европа чемпионаты Еллар Урын Медаль Ара 1957  Гент () көмеш К-1 1000 м 1957  Гент () көмеш К-1 10 000 м 1959  Дуйсбург  () көмеш К-1 10 000 м

 Бүләкләре, мактаулы исемнәре 
 Хөрмәт Билгесе ордены
 1958 ССРБ атказанган спорт мастеры
 1972 Болгариянең атказанган тренеры
 Искәрмәләр 

 Әдәбият 
 Трофимова М.И. Рыбная Слобода. Живые голоса. К.: Идел-Пресс, 2006. ISBN 5-85247-063-5
 Грязнов Е. Чтобы золото медалей не тускнело. «Милиция» (журнал), 2003 ел, № 4.
 Татар энциклопедиясенең шәхесләр исемлеге. К.: Татар энциклопедиясе институты, 1997.
 Сылтамалар 
   Sports-Reference.com  сайтында Олимпия статистикасы 
  100 фамилий Рыбной Слободы. Бухарины
 Всероссийская федерация гребли на байдарках и каноэ 

Төркем:ССРБ атказанган спорт осталары
Төркем:Спортчылар
Төркем:Тренерлар
Төркем:Аурупа чемпионнары
Төркем:Дөнья чемпионнары
Төркем:Каноэ һәм байдаркада ишүчеләр
Төркем:Җәйге Олимпия уеннарында катнашучылар